


KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO KĖDAINIŲ RAJONO SAVIVALDYBĖS ADMINISTRACIJOS DOTNUVOS SENIŪNIJAI NUOMOTI PATALPAS

2021 m. vasario 26 d. Nr. TS-38
Kėdainiai

	Vadovaudamasi Lietuvos Respublikos vietos savivaldos įstatymo 6 straipsnio           3 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu ir atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, bei Kėdainių rajono savivaldybės administracijos Dotnuvos seniūnijos 2021 m. sausio 18 d. raštą Nr. 6-9 „Dėl leidimo nuomoti patalpas“, Kėdainių rajono savivaldybės taryba n u s p r e n d ž i a:
	1. Leisti Kėdainių rajono savivaldybės administracijos Dotnuvos seniūnijai 10 metų viešo konkurso būdu išnuomoti Kėdainių rajono savivaldybei nuosavybės teise priklausančias 44,20 kv. m bendro ploto patalpas (indeksai 3-1, 3-2), unikalus numeris 4400-0506-2133:1059, pastate, plane pažymėtame 1D2p, Kėdainių r. sav., Akademijos mstl., Ruokio g. 5. 
	2. Nustatyti pradinę 1 kv. m nuomos kainą – 2,50 Eur per mėn. 
3. Įgalioti Kėdainių rajono savivaldybės administracijos Dotnuvos seniūnijos seniūną organizuoti viešą nuomos konkursą, pasirašyti 1 punkte nurodytų patalpų nuomos sutartį, perdavimo–priėmimo aktą ir informaciją apie sudarytą nuomos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
4. Pripažinti netekusiu galios Kėdainių rajono savivaldybės tarybos 2020 m. rugsėjo 25 d. sprendimą Nr. TS-219 „Dėl leidimo Kėdainių rajono savivaldybės administracijos Dotnuvos seniūnijai nuomoti patalpas“.
    Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					           Valentinas Tamulis 				                  

